projecte-aina/catalan_government_crawling huggingface dataset:
Vídeo amb què des del Servei Català de Trànsit volem donar les gràcies als que treballen incansablement durant el confinament, als que el fan més amè i també a aquells que es queden a casa per ajudar a què no es propagui el coronavirus.
Vídeo sobre la reducció de trànsit des que la Generalitat van començar a impulsar mesures per frenar la propagació del coronavirus en què es destaca la importància del missatge
Podeu consultar l'actualitat del Servei Català de Trànsit (SCT), així com les incidències viàries més destacades de les carreteres i autopistes de Catalunya, a través del perfil genèric de l'SCT.
Si esteu interessats a conèixer l'estat d'algunes vies en concret per on circuleu habitualment, podeu seguir els perfils específics creats per donar a conèixer les incidències de 35 dels principals eixos viaris catalans.
El Servei Català de Trànsit (SCT) va organitzar el 2 de juny de 2003 la I Jornada de Publicitat i Seguretat Viària a nivell internacional amb la voluntat que la trobada d'experts servís com a orientació en el repte de modificar actituds i comportaments per tal d'aconseguir una conducció segura.
La jornada va comptar amb la participació d'experts del mateix SCT, de la Dirección General de Tráfico (DGT), d'agències publicitàries de prestigi internacional que han produït campanyes en matèria de trànsit, d'especialistes en seguretat viària procedents del món acadèmic i de representants de les diferents administracions competents en la matèria de Gran Bretanya, Holanda i França.
L'objectiu era generar, entre tots, un intercanvi de punts de vista respecte la publicitat al servei de la seguretat viària.
La informació viària s'ha convertit en un dels pilars bàsics de les informacions de servei que ofereixen els mitjans de comunicació.
I això és així perquè aquesta informació és, indubtablement, un element estratègic que permet al ciutadà gestionar amb intel·ligència la seva mobilitat i el seu temps
Per aquest motiu el Servei Català de Trànsit va organitzar i celebrar la primera Jornada Tècnica sobre Informació Viària.
L'objectiu era analitzar els diferents aspectes de la informació del trànsit i posar damunt la taula totes aquelles qüestions que poden optimitzar-ne l'explotació, difusió i utilitat per tal de contribuir, d'aquesta manera, a tenir una mobilitat més segura i sostenible.
La Jornada va comptar amb la participació de professionals de mitjans de comunicació, experts i tècnics en gestió del trànsit i la mobilitat, psicòlegs i usuaris.
El Servei Català de Trànsit va organitzar el 15 de desembre de 2005 la II Jornada de Publicitat i Seguretat Viària, un acte que pretenia ser la continuació del treball endegat dos anys abans quan es va dur a terme un primer fòrum on es van intercanviar opinions i punts de vista sobre la publicitat al servei de la seguretat viària.
L'objectiu de la II edició de la Jornada de Publicitat i Seguretat Viària va ser analitzar allò que cal tenir en compte a l'hora de fer una campanya de seguretat viària, quin és el missatge que pot incidir en la consciència de la ciutadania en quan a la modificació de les seves actituds i comportaments i analitzar també quines són les tendències a nivell internacional en aquesta matèria.
En aquest sentit, dins el marc d'aquesta Jornada, el Servei Català de Trànsit va presentar un estudi que va realitzar sobre les tendències publicitàries a nivell internacional sobre seguretat viària.
L'any 2006 el Servei Català de Trànsit va organitzar la primera jornada dedicada a les víctimes d'accidents de trànsit, sota el títol "Les Víctimes de la Guerra Viària.
El principal objectiu d'aquesta jornada era conscienciar del drama social que comporten els accidents de circulació i donar veu a les persones que directament o indirectament n'han patit les conseqüències.
En aquest sentit, la problemàtica de les víctimes dels accidents de trànsit es va abordar des de diversos punts de vista i perspectives professionals.
Un dels àmbits de reflexió van ser les conseqüències psicosocials amb què s'han d'enfrontar les persones que han patit un accident i les seves famílies, com ara els processos de rehabilitació física i psicològica o la reinserció laboral.
Un altre dels temes de discussió van ser els aspectes legals de la violència viària, sobre el quals van debatre persones vinculades a associacions de víctimes, a asseguradores i al món de l'advocacia.
Per últim, es va analitzar el valor mediàtic que tenen les víctimes dels accidents de trànsit i l'eficàcia de les campanyes publicitàries en una taula rodona que va comptar amb la participació de periodistes especialitzats en informació viària, publicistes i psicòlegs.
Conté informació dinàmica relativa a l'estat del trànsit.
S'organitza en diferents capes d'informació
Representació temàtica de les afectacions viàries
Representació temàtica de les afectacions per obres
Rangs de representacions de cadascuna de les possibles afectacions meteorològiques
Periodicitat d'actualització de 12 minuts
Informació de temps estimat per recórrer les vies senyalitzades
Periodicitat d'actualització de 15 minuts
Representació temàtica de la densitat de circulació
DIA: Dilluns, 28 de setembre de 2020
VIA: A-14, al punt quilomètric 2 a Alpicat (Segrià)
El Servei Català de Trànsit informa que aquest matí hi ha hagut un accident de trànsit amb una víctima mortal al punt quilomètric 2 de l'A-14, al terme municipal d'Alpicat (Segrià).
Els Mossos d'Esquadra han rebut l'avís a les 11.06 h.
Per causes que encara s'estan investigant, s'ha produït una col·lisió lateral per fregament entre un camió i un turisme que es trobava avariat a la via.
A conseqüència del xoc, ha mort el conductor del turisme: A.S.P., de 72 anys i veí de Lleida.
Arran de la incidència, que ha obligat a tallar un carril en direcció Alfarràs, s'han activat quatre patrulles dels Mossos d'Esquadra, dues dotacions dels Bombers de la Generalitat i dues ambulàncies del Sistema d'Emergències Mèdiques (SEM).
El Servei Català de Trànsit recorda que el SIAVT (Servei d'Informació i Atenció a les Víctimes de Trànsit) es troba a disposició dels familiars i afectats per sinistres de trànsit els 365 dies de l'any per oferir-los un servei d'orientació i informació sobre els tràmits després del sinistre, conèixer els recursos existents, rebre informació sobre els drets que els reconeix la legislació vigent i el suport psicològic davant d'un sinistre de trànsit.
S'hi pot contactar mitjançant el telèfon gratuït 900 100 268 i a través del web victimestransit.gencat.cat.
Amb aquesta víctima, són 84 les persones que han mort en accident de trànsit aquest any a la xarxa viària interurbana de Catalunya (dades provisionals)
DIA: Dilluns, 5 d'octubre de 2020
VIA: C-32, al punt quilomètric 61 a l'Hospitalet de Llobregat (Barcelonès)
El Servei Català de Trànsit informa que aquesta nit hi ha hagut un accident de trànsit amb una víctima mortal al punt quilomètric 61 de la C-32 al terme municipal de l'Hospitalet de Llobregat (Barcelonès).
Els Mossos d'Esquadra han rebut l'avís a les 22.15 h.
Per causes que encara s'estan investigant, s'ha produït una col·lisió entre un turisme i una motocicleta.
A conseqüència del xoc, el motorista ha resultat ferit de gravetat i ha estat traslladat a l'hospital Clínic de Barcelona, on ha mort posteriorment.
Es tracta de J.J.G.P, de 38 anys i veí de Castelldefels.
Arran de la incidència s'han activat cinc patrulles dels Mossos d'Esquadra, dues dotacions dels Bombers de la Generalitat i tres ambulàncies del Sistema d'Emergències Mèdiques (SEM).
En l'actuació també hi ha participat la policia local de l'Hospitalet.
El Servei Català de Trànsit recorda que el SIAVT (Servei d'Informació i Atenció a les Víctimes de Trànsit) es troba a disposició dels familiars i afectats per sinistres de trànsit els 365 dies de l'any per oferir-los un servei d'orientació i informació sobre els tràmits després del sinistre, conèixer els recursos existents, rebre informació sobre els drets que els reconeix la legislació vigent i el suport psicològic davant d'un sinistre de trànsit.
S'hi pot contactar mitjançant el telèfon gratuït 900 100 268 i a través del web victimestransit.gencat.cat.
El Servei Català de Trànsit promou la conscienciació dels joves sobre el perill del consum d'alcohol en la conducció.
Amb motiu de la celebració del Dia Mundial sense Alcohol, el pròxim 15 de novembre, la Secretaria General de Joventut i el Servei Català de Trànsit van programar una sèrie d'activitats educatives i de lleure amb l'objectiu és promoure hàbits saludables entre la gent jove i prevenir conductes de risc.
L'objectiu: proporcionar als joves informació sobre l'alcohol i els riscos que comporta consumir-ne, així com oferir alternatives saludables i divertides a l'alcohol.
En aquest context, el Servei Català de Trànsit va produir 5.000 gadgets que es van repartiran entre tots aquells joves que van participar de manera activa ens les activitats i els tallers.
En concret, es tractava d'un estoig de diferents colors i que tenia com serigrafiat el lema "LKI POSIS DPN DTU", un missatge adient a la gent jove i que feia referència a l'actitud correcta de no combinar alcohol i conducció.
L'objectiu del Servei Català de Trànsit amb aquesta acció era reforçar encara més la conscienciació dels joves respecte al perill que suposa conduir sota els efectes de l'alcohol.
El director del Servei Català de Trànsit, Juli Gendrau, acompanyat de la delegada territorial del Govern a la Catalunya Central, Alba Camps, i del cap de l'Àrea Regional de Trànsit dels Mossos d'Esquadra de la Catalunya Central, el sotsinspector Avel·lí Garcia, presentaran demà divendres, 17 de gener, el balanç de sinistralitat de la Catalunya Central del 2019.
L'acte tindrà lloc a les 11:00 hores a la Delegació Territorial del Govern a la Catalunya Central a Vic.
També hi assistirà el director dels Serveis Territorials d'Interior a la Catalunya Central, Eduard Freixedes, la cap del Servei Territorial de Trànsit a Barcelona, M. Assumpció Gil, el comissari cap de la regió policial Central, Josep Lluís Rossell, i el cap de la Divisió de Trànsit dels Mossos d'Esquadra, l'inspector Andreu González.
Demà divendres, 17 de gener, a les 11.00 hores, a la Delegació Territorial del Govern a la Catalunya Central (Plaça Major, 37, Vic)
L'exposició itinerant que el Servei Català de Trànsit (SCT) ha posat en marxa aquest estiu 2010 "A Catalunya reduïm accidents cada dia.
Tu ho fas possible" ha rebut un total de 28.534 visites en la seva ruta per 34 poblacions d'arreu de Catalunya, del 20 de juliol al 23 d'agost.
L'SCT valora molt positivament la bona resposta de la ciutadania davant aquesta acció de conscienciació amb la qual s'ha pretès mostrar quina ha estat l'evolució dels comportaments i les actituds de la ciutadania en la darrera dècada respecte a la seguretat viària i als accidents de trànsit.
La campanya, que s'ha desenvolupat a través d'un tràiler, ha fet referència al canvi cultural produït a la societat catalana en matèria de seguretat viària i també a la notable reducció de la sinistralitat des de l'any 2000, quan es van assumir les competències de trànsit a tot el territori català.
A dia d'avui, aquesta reducció és del 62,5%, una xifra que supera amb escreix l'objectiu fixat per la Unió Europea de reduir en un 50% els morts per accident de trànsit en la dècada 2000-2010.
A més, a l'espai exterior del tràiler els més menuts que van visitar l'exposició van poder fer activitats de psicomotricitat relacionades amb la seguretat viària i també van tenir la possibilitat d'escriure missatges vinculats al trànsit.
La inauguració de l'exposició, al 20 de juliol passat a Barcelona, va anar a càrrec del conseller del departament d'Interior, Relacions Institucionals i Participació, Joan Saura, i el director de l'SCT, Josep Pérez Moya.
El conseller Saura va destacar que "aquesta exposició té l'objectiu que la gent es conscienciï sobre el fet que la seva conducta és fonamental per garantir la seguretat dels altres i també la seguretat en general a la carretera".
El Servei Català de Trànsit (SCT) ha editat un material divulgatiu que es reparteix en el marc del dispositiu de trànsit 'Pas de l'Estret', l'objectiu del qual és vetllar pels viatgers que durant els mesos d'estiu es desplacen per carretera en direcció al nord d'Àfrica, especialment en tot el recorregut de l'AP-7 en territori català -via d'enllaç d'Europa amb Àfrica-, des de la Jonquera fins a les Cases d'Alcanar.
El díptic inclou consells de seguretat viària escrits en quatre idiomes: català, castellà, àrab i francès.
Durant el període estival, augmenten els fluxos circulatoris de persones que es desplacen per carretera des dels països europeus on resideixen cap als seus països d'origen del Magrib.
Això implica una circulació de pas pel territori català, especialment pel corredor del Mediterrani (AP-7).
El fet que aquests desplaçaments siguin de llarg recorregut fa pressuposar que alguns d'aquests conductors circulen durant moltes hores i fent pocs descansos.
A més, és habitual que vagin amb excés de càrrega i, a vegades, amb vehicles en condicions tècniques deficients.
L'objectiu de l'SCT, en col·laboració amb la Divisió de Trànsit de la Policia de la Generalitat - Mossos d'Esquadra, és establir una acció preventiva de control, amb la finalitat de reduir les conductes de risc associades sobretot a la fatiga, a l'excés de càrrega i a la falta de sistemes de seguretat passiva.
Amb això es pretén reduir l'accidentalitat i, alhora, millorar la mobilitat d'aquest col·lectiu mentre viatja per Catalunya.
Aquest 2011, des de l'1 de gener fins el 31 d'agost, 35 motoristes han mort a la xarxa viària interurbana de Catalunya.
Si es compara aquesta xifra amb la del mateix període d'anys anteriors el nombre de morts es manté, excepte l'any 2010.
Aquest fet suposa una diferència respecte a les dades de sinistralitat en general, que des de fa 10 anys descendeix any rere any.
L'objectiu del Servei Català de Trànsit durant aquesta legislatura és fer un canvi de tendència en les xifres d'accidentalitat dels motoristes.
De manera immediata, l'SCT en col·laboració amb la Divisió de Trànsit dels Mossos d'Esquadra portaran a terme un pla d'acció de xoc per frenar l'accidentalitat dels motoristes.
Els propers caps de setmana fins a finals d'octubre, s'intensificaran encara més els controls policials a les vies amb major sinistralitat amb vehicles de dues rodes implicats i a les franges horàries de major concentració de sinistres.
En aquests controls que es faran especialment a la xarxa viària més problemàtica es prioritzaran els controls de velocitat i per aquest motiu es desplegaran al llarg dels caps de setmana una quinzena de radars mòbils i radars en línia.
Aquesta presència policial es veurà reforçada amb les tasques de vigilància i control que realitzarà l'helicòpter del Servei Català de Trànsit.
A més, el Servei Català de Trànsit col·laborarà amb les associacions de motoristes en l'edició i difusió d'un manual de bones pràctiques i d'hàbits segurs per a la conducció de vehicles de dues rodes.
Amb motiu del Gran Premi de Motociclisme de Catalunya, el juny passat, el Servei Català de Trànsit va iniciar aquesta campanya de conscienciació adreçada precisament als que us desplaceu amb moto.
Perquè volem incidir en l'accidentalitat del vostre col·lectiu.
Adoptar una actitud cívica i responsable en els desplaçaments que es fan amb moto només depèn de vosaltres.
Nosaltres us ho recordem a través de l'eslògan de la campanya, motoambseny.cat, que trobareu imprès en unes fundes de casc de les quals s'ha fet una edició especial.
Així, des del juny fins al novembre, les policies de trànsit la distribueixen.
En concret, aquesta funda es va repartir entre els assistents al GP de Montmeló i després els Mossos d'Esquadra també la distribueixen en els controls que facin en el marc de la campanya "Premot", que pretén millorar la seguretat en la circulació dels motoristes.
Aquí trobareu informació útil i pràctica sobre consells que cal tenir en compte a l'hora de conduir motocicletes; estadístiques referents a l'evolució de la sinistralitat de conductors de motos a Catalunya.
El Servei Català de Trànsit ha dut a terme al llarg de la seva història diverses campanyes adreçades al col·lectiu de motoristes amb la finalitat de reduir la seva sinistralitat i millorar la seva seguretat a la carretera.
La primera actuació de conscienciació es va llençar l'any 2006 amb el lema "Amb moto tu ets la carrosseria".
Condueixes i vius la teva moto amb seny?
Has fet amb ella algun viatge o ruta inoblidable?
Explica'ns les teves anècdotes, experiències i aventures! i no t'oblidis d'enviar-nos fotografies o vídeos que complementin la teva narració.
El Servei Català de Trànsit (SCT) ha editat el llibre L'emocionant adolescència.
Joves al volant, escrit pel pediatre Eduard Estivill i la psicòloga i pedagoga Montserrat Domènech, amb la col·laboració de Mutual de Conductors.
El llibre és un material divulgatiu adreçat a pares i mares que inclou reflexions i pautes a tenir en compte sobre els canvis físics i psicològics dels joves durant l'adolescència, prenent com a eix central la seguretat viària.
Al llarg de l'adolescència, el jovent guanya en autonomia i, per consegüent, la mobilitat està al seu abast d'una manera més independent.
Per aquest motiu, és una etapa vital que pot preocupar molts els progenitors, ja que preveuen certs riscos en l'ús dels vehicles per part dels seus fills, ja sigui com a passatgers o conductors.
El manual explica de manera divulgativa alguns casos concrets de la relació dels pares i mares amb els fills, com per exemple, com es poden posar els límits, afrontar els conflictes o generar empatia amb els seus problemes.
Del llibre s'han editat 10.000 exemplars, els quals s'oferiran principalment a les associacions de pares i mares dels centres d'Educació Secundària de tot Catalunya.
A més, també es lliuraran als monitors d'educació viària, que els podran utilitzar durant les sessions educatives de sensibilització adreçades a les famílies.
L'acte de presentació, presidit pel conseller Felip Puig, va tenir lloc el 14 de febrer a la sala d'actes del Departament d'Interior.
El tràiler itinerant de la campanya " A Catalunya reduïm accidents cada dia.
Tu ho fas possible " va visitar la setmana passada unes altres 7 poblacions catalanes de les 34 previstes, en la que va ser la quarta setmana de recorregut.
En concret, de dilluns a divendres va fer parada a: Sant Feliu de Guíxols, on va rebre 350 visites; a Vilassar de Mar, on s'hi van acostar 435 ciutadans; Arenys de Mar, on hi va haver 1.000 visites; a Blanes, on van pujar al tràiler 700 persones i a Mataró, on hi va haver 1.200 visites.
El cap de setmana el tràiler va aturar-se primer a Badalona, on va rebre 800 visites; i finalment a Sitges, on hi van haver 1.300 visitants.
Aquesta població del Garraf ha estat el municipi que ha tingut més afluència de públic des que es va posar en funcionament l'exposició itinerant.
La costa i la platja van ser les protagonistes de la quarta setmana de recorregut de la campanya, que amb més de 5.700 visites, va continuar constatant l'èxit d'una iniciativa que vol conscienciar sobre el paper de la ciutadania a l'hora de reduir accidents.
Fins i tot hi va haver persones, sobretot infants, que van repetir l'experiència de visitar el tràiler, situat a la sorra de la platja.
La pluja i les tempestes d'estiu també van fer acte de presència en alguns dels municipis d'aquesta setmana, en el quals malauradament el nombre de visites va ser menor.
El tràiler itinerant de la campanya " A Catalunya reduïm accidents cada dia.
Tu ho fas possible " va visitar la setmana passada unes altres 7 poblacions catalanes de les 34 previstes, en la que va ser la tercera setmana de recorregut.
En concret, de dilluns a divendres va fer parada a: La Seu d'Urgell, on va rebre 675 visites; a Puigcerdà, on s'hi van acostar 980 ciutadans; a Vic, on hi va haver 855 visites; a Girona, on van pujar al tràiler 835 persones i a Olot, on hi va haver 694 visites.
El cap de setmana el tràiler va aturar-se primer a Figueres i després a Palamós i a ambdues poblacions es van superar el miler de visitants.
Tot i que en algunes poblacions el temps no va acompanyar, la tercera setmana de recorregut de la campanya, amb més de 6.000 visites, va continuar constatant l'èxit d'una iniciativa que vol conscienciar sobre el paper de la ciutadania a l'hora de reduir accidents.
Fins i tot es va donar el cas que gent que ja havia pujat el tràiler amb anterioritat va repetir la visita.
El tràiler itinerant de la campanya " A Catalunya reduïm accidents cada dia.
Tu ho fas possible " va visitar des del 26 de juliol a l'1 d'agost 7 poblacions catalanes, en la que va ser la seva segona setmana de recorregut.
En concret, va fer parada a 7 poblacions, de les 34 previstes arreu del territori català.
De dilluns a divendres, el tràiler va aturar-se a les poblacions següents: a Valls on va rebre 915 visites, a Lleida on es van produir 630 visites, a Vielha on van visitar el tràiler 575 ciutadans, Tàrrega, en què hi va haver 825 visites, i a Igualada on es van produir 715 visites.
Durant el cap de setmana el tràiler va parar dissabte a Manresa (1.200 visites) i diumenge a Berga (1.050 visites).
Així doncs, les més de 5.900 visites de la segona setmana de recorregut van continuar constatat l'èxit d'una campanya que vol conscienciar sobre el paper de la ciutadania a l'hora de reduir accidents.
Entre les activitats exteriors que han tingut la millor acollida, destaquen les dels dibuixos i els arnesos, i, a l'interior del tràiler, hi ha una predilecció per l'exposició de les gràfiques i els jocs interactius.
Tots els participants han rebut la polsera de la campanya i una bossa d'obsequi amb un globus, la mascota del clac i rum, un cd i un tríptic.
La setmana del 20 al 25 de juliol el tràiler itinerant de la campanya " A Catalunya reduïm accidents cada dia.
Tu ho fas possible " va fer parada a 5 poblacions de la demarcació de Barcelona, de les 34 previstes arreu del territori català.
El trajecte va iniciar-se a Barcelona, on va rebre 900 visites entre dimarts 20 i sobretot dimecres 21 de juliol.
El dijous 22 va aturar-se a L'Hospitalet de Llobregat, on van apropar-s'hi 915 persones.
El divendres 23 va desplaçar-se fins a Sabadell i va aconseguir 825 visites.
Finalment, i pel que fa al cap de setmana, l'exposició itinerant i les activitats que l'acompanyen van aconseguir la participació de 650 persones a Terrassa i de 715 a Vilafranca del Penedès.
Així doncs, les més de 4.000 visites de la primera setmana de recorregut van constatat l'èxit d'una campanya que vol conscienciar sobre el paper de la ciutadania a l'hora de reduir accidents i en la qual hi poden participar de manera activa tant adults com nens.
Entre les activitats exteriors que van tenir millor acollida destaquen les dels dibuixos i els arnesos, i, a l'interior del tràiler, hi va haver una predilecció per l'exposició de les gràfiques i els jocs interactius.
Tots els participants van rebre la polsera de la campanya i els més menuts, que van mostrar un alt nivell de conscienciació en matèria de seguretat viària, també van rebre una bossa d'obsequi amb un globus, la mascota del clac i rum, un cd i un tríptic.